Garri Raagmaa

Garri Raagmaa (sündinud 16. detsembril 1966 Tallinnas) on eesti inimgeograaf, Tartu Ülikooli regionaalplaneerimise dotsent ja Tartu Ülikooli Pärnu kolledži direktor. Tema peamised uurimisteemad on institutsionaalsed ja kultuurilised tegurid kohalikus ja regionaalses arengus ja -planeerimises, pikaajaliste tuleviku- ja strateegiliste planeeringute metoodika, stsenaristika, globaliseerumine ja Läänemere piirkonna regionaliseerumine. Raagmaa lõpetas 1985. aastal Tapa 1. Keskkooli ja 1992. aastal Tartu Ülikooli bioloogia-geograafiateaduskonna majandusgeograafi eriala bakalaureuseõppe cum laude. 1994. aastal lõpetas ta sealsamas majandusgeograafia magistriõppe väitekirjaga "Uusettevõtlus ja Eesti regionaalne areng". Ta kaitses 2000. aastal Tartu Ülikoolis inimgeograafia doktorikraadi teemal „Regional Identity and Public Leaders in Regional economic Development. Towards the New Approach in Regional Policy: Cultural Geography Theories in Explaining Economic Growth“ (juhendaja Ott Kurs). Raagmaa on end täiendanud mitmes Euroopa ülikoolis (näiteks Joensuu, Oulu ja Tampere Ülikoolis) ja osaleb regulaarselt erialakonverentsidel. Garri Raagmaa oli 1994. aastal Eesti turu- ja arvamusteuuringu keskuse EMOR projektijuht ning 1994-1995 Jõgeva maavalitsuse arenguosakonna peaspetsialist. 1995. aastal oli ta Eesti Vabariigi Valitsuse regionaalministri büroo nõunik ning 1995-1996 Eesti Tuleviku-uuringute Instituudi projektijuht. Aastatel 1996-1997 oli ta Tartu Ülikooli geograafia instituudi lektor ning 1997. aastal Tapa linnapea. 1998–2001 töötas Raagmaa TÜ geograafia instituudi teadurina ning oli 2001–2009 Tartu Ülikooli Pärnu Kolledži direktor. Aastatel 2010–2011 töötas ta Tartu Ülikooli geograafia osakonna teadurina. 2011. aastast on ta seal regionaalplaneerimise dotsent ning 2018. aastast taas TÜ Pärnu Kolledži direktor. Raagmaa on regionaalse arengu ja planeerimise konsultant ja koolitaja alates 1996. aastast (2004. aastast OÜ Irbis konsultatsioonid). Garri Raagmaa on olnud Siseministeeriumi regionaalse arengu strateegia 2014–2020 ja kohalike omavalitsuste ettevõtlusarengu töörühma liige. Ta kuulub Eesti Majandusteaduse Seltsi, Eesti Planeerijate Ühingusse ning on Euroopa regionaalteadlaste assotsiatsiooni (European Regional Science Association, ERSA) Põhjamaade sektsiooni liige. Ta on olnud mitmete rahvusvaheliste konverentside korraldaja ja korralduskomitee liige (näiteks aastatel 2016-2018 oli ta Eesti planeerijate konverentside korraldaja). Temalt on ilmunud umbes 30 teadusartiklit ning ta on mitme õpiku kaasautor. Shifts in Regional Development of Estonia during the Transition. European Planning Studies, 4 (1996) 6 Public leaders in regional economic development. European Planning Studies, 9 (2001) 8 Regional identity in regional development and planning. European Planning Studies, 10 (2002) 1 Potential Emerging Biomedicluster in a Low Capitalised Country. European Planning Studies, 12 (2004) 7 (kaasautor P. Tamm) The future of collective farms' built social infrastructure: Choosing between central place and network theories (kaasautor K. Kroon). // Geografiska Annaler Series B-Human Geography 87B (2005) Preface: The heritage of Edgar Kant and Johannes Gabriel Grano. // Geografiska Annaler Series B-Human Geography, 87B (2005) 3 2009 Tartu Ülikooli medal 2009 Pärnu teenetemärk (regionaalarengualase teadustöö ja Tartu Ülikooli Pärnu kolledži eduka juhtimise eest) 2016 Tartu Ülikooli aumärk Eesti teaduse biograafiline leksikon, 3. köide "Tartu Ülikooli Pärnu kolledži direktoriks valiti Garri Raagmaa". ERR. 25.05.2018. "Eesti Entsüklopeedia. Garri Raagmaa". "Eesti Teadusinfosüsteem. Garri Raagmaa". "Tartu Ülikooli medali kavalerid". Tartu Ülikool. Vaadatud 5.12.2022. "Tartu Ülikooli aumärgi kavalerid". Tartu Ülikool. Vaadatud 9.12.2022. Garri Raagmaa Eesti Teadusinfosüsteemis Garri Raagmaa Google Scholaris Garri Raagmaa ResearchGate'is Garri Raagmaa Academia.edu-s Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.